करीब 385 कंपनियों के तीसरी तिमाही (अक्टूबर-दिसंबर 2017) के नतीजों से संकेत मिलता है कि नवंबर 2016 की नोटबंदी और वस्तु एवं सेवा कर (जीएसटी) के आधे-अधूरे क्रियान्वयन के बावजूद कारोबारी वृद्घि में उल्लेखनीय सुधार हुआ है। इस अवधि में बिक्री 12.8 फीसदी जबकि अन्य आय 28 फीसदी बढ़ी है। कंपनियों के परिचालन मुनाफे में 14.4 फीसदी बढ़ोतरी हुई है जबकि समायोजित शुद्घ मुनाफा 23.6 फीसदी तक बढ़ा है। बैंकों और रिफाइनरियों को निकाल दिया जाए तो शुद्घ मुनाफा (समायोजित) 24.7 फीसदी की दर से बढ़ा है। यह कोई छोटी उपलब्धि नहीं है। तमाम क्षेत्रों में सुधार देखने को मिल रहा है।